**PREDMET: INFORMATIKA**

**ELEMENTI I KRITERIJI VREDNOVANJA**

**(nastava na daljinu)**

**ŠKOLA: OŠ MIRKA PEREŠA, KAPELA**

**PREDMETNI UČITELJ: Salmina Gerić**

Kriteriji ocjenjivanja iz nastavnog predmeta informatika

U nastavnom predmetu **INFORMATIKA** pratit će se tri elementa ocjenjivanja:

1. Usvojenost znanja
2. Rješavanje problema
3. Digitalni sadržaji i suradnja

**Usvojenost znanja**

* *usmena provjera i pisana provjera*
* *pisane provjere se provode 2 puta u školskoj godini (jedna provjera po polugodištu)*

**Rješavanje problema**

* *rad na računalu*

Pisana provjera i rad na računalu

|  |  |
| --- | --- |
| *Postotak* | *Ocjena* |
| 100 – 90 | Odličan (5) |
| 89 – 75 | Vrlo dobar (4) |
| 74 – 60 | Dobar (3) |
| 59 – 50 | Dovoljan (2) |
| 49 - 0 | Nedovoljan (1) |

**Digitalni sadržaji i suradnja**

* *kontinuiranost i samostalnost u izradi domaćih zadaća i projektnih zadataka*
* *odnos prema radu i odnos prema drugim učenicima*
* *motiviranost za predmet*
* *razvijanje stvaralaštva i kreativnosti*
* *suradnja u usvajanju nastavnih sadržaja*
* *sudjelovanje u nastavi*
* *redovito izvršavanje obveza*

Kriteriji za element ***Digitalni sadržaji i suradnja***

|  |  |  |  |
| --- | --- | --- | --- |
| ***ocjena*** | ***ponašanje učenika tijekom realizacije aktivnosti (zadataka/programa/vježbi)*** | ***zalaganje (aktivnost pri samostalnoj***  ***realizaciji vježbi/zadataka)*** | ***razina samostalnosti pri realizaciji ciljeva***  ***aktivnosti/zadataka/vježbi*** |
| odličan | uzorno ponašanje – davanje i prihvaćanje pomoći, konstruktivna suradnja s drugim učenicima i nastavnikom | aktivno sudjelovanje u radu uz odgovoran odnos prema radnom zadatku, materijalnim sredstvima i ostalim učenicima | rad obavlja potpuno samostalno i na  prihvatljiv način |
| vrlo dobar | dobro ponašanje i suradnja s drugim učenicima samo u svrhu pomaganja drugim  učenicima, ali ne prihvaćanja pomoći (primjedbe na ponašanje) | aktivno sudjelovanje u radu uz odgovoran odnos prema radnom zadatku; nedovoljno odgovoran prema drugim učenicima | rad obavlja prihvatljivo i uz povremenu pomoć nastavnika ili učenika |
| dobar | dobro ponašanje (uz pasivan odnos prema radu) i prihvaćanje pomoći od drugih učenika | pasivno sudjelovanje u radu uz odgovoran odnos prema radnom zadatku; prihvatljiv odnos prema učenicima | rad obavlja prihvatljivo uglavnom uz pomoć nastavnika ili drugog učenika |
| dovoljan | rad uz značajne primjedbe na ponašanje i nisku razinu suradnje s drugim učenicima | pasivno sudjelovanje u radu uz osnovno  prihvaćanje radnog zadatka | obavlja rad isključivo  uz pomoć nastavnika ili drugog učenika |
| nedovoljan | nedolično ponašanje pri radu i nemaran odnos prema radu i prema drugim učenicima | neaktivnost i nezainteresiranost tijekom  izvođenja vježbi; neodgovoran odnos prema  radnom zadatku | potpuno nesamostalno i/ili neprihvatljivo obavlja rad ili ga u potpunosti ne obavlja |

Zaključivanje ocjena – zaključna ocjena ne treba biti aritmetička sredina ocjena. Pri određivanju zaključne ocjene bit će u obzir uzete sve ocjene i odnos učenika prema radu.

Kriteriji za ocjenjivanje Power- Point prezentacija/10 slajdova po odabiru nastavnice:

JASNOĆA PORUKE/ KVALITETA SADRŽAJA /IZGLED PRIKAZA /KREATIVNOST

odličan 5- Sadržaj je zanimljiv, relevantan i jasan. Rečenice su jasne te lako razumljive, tekst je pregledan, a poruka jasna, dojmljiva i jezgrovita te se lako prati i bez prisustva autora. Tekst sadrži zanimljive informacije o zadanoj temi. Kreativnost je prepoznatljiva i vizualno (tekst, boje, izbor slova, slike, video i audio dodaci).

Vrlo dobar 4-Poruka je djelomično jasna. Rečenice sadrže pogreške koje utječu na razumijevanje sadržaja.

Dobar 3-Poruka je nejasna i nerazumljiva, tekst je kompliciran i opširan te nejasan i samom izlagaču. Sadržaj i prikaz teksta su nezanimljivi.

Dovoljan 2-tekst nepregledan, nema jasnu strukturu te je nerazumljiv.

Nedovoljan 1- nije poslano na vrijeme, poslano je manje od 5 slajdova, nejasno, nezanimljivo.